Сярод сур’ёзных праблемаў, што замінаюць якаснай рэстаўрацыі, эксперт адзначае прававы нігілізм на ўсіх узроўнях улады, а таксама нізкі ўзровень адукацыі адмыслоўцаў, якім давяраюць аднаўленне аб’ектаў. “Гэтая праграма прывядзе да таго, што мы згубім свае замкі! Бо пакуль рэстаўрацыя помнікаў адбываецца на ўзроўні муляжоў і фальсіфікацыяў, даверу да такой працы няма”, – падсумоўвае спадар Астаповіч. Пры гэтым кансервацыю гістарычных помнікаў эксперт называе “станоўчым крокам”.